CELEX: 62019TN0103
Language: lv
Date: 2019-02-20 00:00:00
Title: Lieta T-103/19: Prasība, kas celta 2019. gada 20. februārī — Mende Omalanga/Padome

15.4.2019   
            
            
               LV
            
            
               Eiropas Savienības Oficiālais Vēstnesis
            
            
               C 139/84
            
         
      Prasība, kas celta 2019. gada 20. februārī — Mende Omalanga/Padome
      (Lieta T-103/19)
      (2019/C 139/85)
      Tiesvedības valoda — franču
      
         Lietas dalībnieki
      
      
         Prasītājs: Lambert Mende Omalanga (Kinšasa, Kongo Demokrātiskā Republika) (pārstāvji: T. Bontinck, P. De Wolf, M. Forgeois un A. Guillerme, advokāti)
      
         Atbildētāja: Eiropas Savienības Padome
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Padomes Lēmumu (KĀDP) 2018/1940 (2018. gada 10. decembris), ciktāl ar to prasītāja vārds tiek saglabāts Lēmuma 2010/788/KĀDP II pielikuma ierakstā Nr. 11;
               
            
                  —
               
               
                  atcelt Padomes Īstenošanas regulu (ES) 2018/1931 (2018. gada 10. decembris), ciktāl ar to prasītāja vārds tiek saglabāts Regulas (EK) Nr. 1183/2005 Ia pielikuma ierakstā Nr. 11;
               
            
                  —
               
               
                  konstatēt Lēmuma 2010/788/KĀDP 3. panta 2. punkta a) apakšpunkta un Regulas (EK) 1183/2005/EK 2.b panta 1. punkta a) apakšpunkta noteikumu prettiesiskumu;
               
            
                  —
               
               
                  piespriest Padomei atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza četrus pamatus.
      
                  1.
               
               
                  Ar pirmo pamatu tiek apgalvots tiesību uz aizstāvību pārkāpums, tostarp pienākuma norādīt pamatojumu, kas varētu pamatot šos pasākumus un garantēt efektīvu tiesību aizsardzību tiesā, pārkāpums, kā arī tiesību tikt uzklausītam pārkāpums.
               
            
                  2.
               
               
                  Ar otro pamatu tiek apgalvota acīmredzama kļūda vērtējumā par prasītāja iesaistīšanos darbībās, ar ko tika kavēta uz vienprātību balstīta, miermīlīga risinājuma panākšana virzībā uz vēlēšanām Kongo Demokrātiskajā Republikā.
               
            
                  3.
               
               
                  Ar trešo pamatu tiek apgalvots tiesību uz privātās dzīves neaizskaramību un samērīguma principa pārkāpums.
               
            
                  4.
               
               
                  Ar ceturto pamatu tiek apgalvota Padomes Lēmuma 2010/788/KĀDP (2010. gada 20. decembris) par ierobežojošiem pasākumiem pret Kongo Demokrātisko Republiku un par Kopējās nostājas 2008/369/KĀDP atcelšanu (OV 2010, L 336, 30. lpp.) 3. panta 2. punkta a) apakšpunkta un Padomes Regulas (EK) Nr. 1183/2005 (2005. gada 18. jūlijs), ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku (OV 2005, L 193, 1. lpp.), 2.b panta 1. punkta a) apakšpunkta noteikumu nepiemērojamība. Šajā ziņā prasītājs apgalvo, ka tāds juridiskais kritērijs, kā šajos pantos noteiktais un ar ko ir pamatota prasītāja vārda iekļaušana attiecīgajos sarakstos, ir pretrunā Savienības tiesību aktu paredzamības principam un samērīguma principam, jo ar to Padomei tiek piešķirta patvaļīga un diskrecionāra rīcības brīvība.